Հ.Հ.Շ.ի «գա­ղա­փա­րա­խօ­սու­թիւն»ը կը կա­յա­նար քա­ղա­քա­կա­նօ­րէն ա­րեւմ­տա­մէտ ուղ­ղու­թեան հե­տե­ւե­լու եւ տնտե­սա­պէս Ա­րեւ­մուտ­քի նոր-ա­զա­տա­կա­նու­թեան կառ­քին լծո­ւե­լու մօ­տե­ցում­նե­րուն մէջ: ­Նաեւ՝ այդ շար­ժու­մին հա­մար ­Հա­յաս­տա­նը 30.000 քա­ռա­կու­սի քի­լո­մեթր­նոց եր­կիրն էր ու վերջ: ­Թուր­քիա­յէն ի՞նչ պա­հանջ, ի՞նչ ի­րա­ւունք… ­Կար­ծէք ռազ­մա­վա­րա­կան նպա­տա­կի վե­րա­ծո­ւած էր «բո­լոր հա­րե­ւան­նե­րուն հետ լաւ յա­րա­բե­րու­թիւն­ներ» ար­դէն իսկ դա­տարկ կար­գա­խօ­սը: